คือ ผมไม่แน่ใจว่ามันมาเลียไหม เพราะผมตั้งแก้วน้ำไว้ แต่ถ้าดูดจริง แล้วผมมาดูดต่อ ไม่รู้ว่าผ่านไปกี่นาที ถึงมาดูด ต่อจากหมาเลีย คือ ผมฉีดพิษสุนัขบ้าล่าสุด เข็มกระตุ้นล่าสุด 9 เมษา 63 แต่หมดฉีดให้ 2 เข็ม ก่อนหน้านี้ฉีด 5 เข็ม เข็มสุดท้าย 9 พฤศจิกายน 62 แล้วคราวนี้จะไปฉีดใหม่ ต้องฉีด 5 เข็ม หรือ 1 เข็มครับ แล้วถ้าไปฉีดหลังจาก ดูดหลอดน้ำเดียวกับหมา 3 วันจะอันตรายไหมครับ แล้วกรณีนี้ผมควรต้องบ้วนน้ำยาบ้วนปากไหมครับ และ กินข้าวได้ตามปกติไหมครับ กลัวเชื้อมันยังค้างอยู่ในปากอะครับ
สวัสดีค่ะ โรคพิษสุนัขบ้าเป็นโรคการติดเชื้อไวรัสชนิดหนึ่ง ซึ่งติดต่อมาจากการถูกสัตว์เลี้ยงลูกด้วยนมเช่นสุนัข แมว กัดทำให้เกิดแผลเปิดหรือมีรอยแดงเกิดขึ้น หรืออาจเกิดจากการสัมผัสน้ำลายของสัตว์เข้าที่เยื่อบุตา ปาก จมูกเมื่อมีการสัมผัสที่เสี่ยงต่อการรับเชื้อดังกล่าวไป ควรไปฉีดวัคซีนป้องกันพิษสุนัขบ้า โดยถ้าฉีดมาครบคอร์สแล้วจะเป็นแค่การฉีดกระตุ้น จะกระตุ้น 1 เข็มถ้าเข็มล่าสุดน้อยกว่า 6 เดือน และกระตุ้น 2 เข็มห่างกัน 3 วัน หากเข็มล่าสุดมากเกิน 6 เดือนแล้วแต่อย่างไรก็ตามจากเหตุการณ์ที่กล่าวมา มีโอกาสรับเชื้อได้น้อย เพราะหากน้ำลายของสุนัขติดบนหลอด และอยู่ในสภาพอากาศแห้งๆภายนอกร่างกายมักจะตายไปได้อย่างรวดเร็ว สามารถบ้วนปากด้วยน้ำสะอาดตามหลังจากนั้นได้ หากไม่สบายใจ อาจไปพบแพทย์เพื่อกระตุ้นวัคซีนซ้ำอีกครั้ง แต่ในกรณีนี้คิดว่าไม่จำเป็นค่ะ